**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

 **„ИНОВАТИВНИ ПОДХОДИ В ЗДРАВНИТЕ ГРИЖИ“**

**ЗА СТУДЕНТИ В ЗАДОЧНА ФОРМА НА ОБУЧЕНИЕ**

**ОБРАЗОВАТЕЛНО-КВАЛИФИКЦИОННА СТЕПЕН „БАКАЛАВЪР“**

**ОТ СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

**Уважаеми колеги,**

Дисциплината „Иновативни подходи в здравните грижи“ е включена в учебния план на обучението в специалност „Управление на здравните грижи“ като избираема дисциплина с цел да обогати мениджърските ви компетенции. В условията на конкуренция и дефицит на ресурси, познаването на възможностите на иновативните подходи са от изключително значение. Ето защо всеки потенциален ръководител по здравни грижи следва да има познания в областта на иновациите в организацията и реализирането им. Професионалистите по здравни грижи, завършвайки специалността „Управление на здравните грижи“, имат възможност за реализация на ръководна позиция – старши ръководител на здравните грижи (СРЗГ), главен ръководител на здравните грижи (ГРЗГ), директор на детска ясла, директор на млечна кухня и др. Всички тези позиции поставят сериозни изисквания към специалиста, който ги заема.

От съвременния Ръководител на здравните грижи се очаква много!

Да има смелостта да предприема действия за промяна на съответното ниво на мениджмънт, да бъде подготвен за логичната съпротива на промяната и да инициира идеи относно организацията на здравните грижи, са компетенции, които следва непрекъснато да се усъвършенстват.

Чрез предложеното учебно съдържание по модула „Иновативни подходи в здравните грижи“, считаме, че ще допринесем за изграждане на тези значими за практиката компетенции.

Обучението по „Иновативни подходи в здравните грижи” е насочено към овладяването на знания в областта на методите и средствата, които са необходими за предоставяне на пациент-центрираните грижи, на грижи, базирани на доказателствата.

За Ваше улеснение в усвояване на материала се предлага лекционен курс. Познаването на теоретичния материал ще ви даде възможност успешно да се справите със заключителния контрол в края на обучението по дисциплината.

**Успешна работа!**

Доц. Макрета Драганова, д.м.